Document ID: 32003R1175

Κανονισμός (ΕΚ) αριθ. 1175/2003 της Επιτροπής
της 1ης Ιουλίου 2003
για την τροποποίηση των κανονισμών (ΕΚ) αριθ. 883/2001 και (ΕΚ) αριθ. 2805/95 για τον καθορισμό, αντιστοίχως, των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες και τις επιστροφές κατά την εξαγωγή στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως τα άρθρα 63 και 64,
Εκτιμώντας τα ακόλουθα:
(1) Έχουν συναφθεί πρόσφατα εμπορικές συμφωνίες μεταξύ της Ευρωπαϊκής Ένωσης και της Τσεχικής Δημοκρατίας(3), όπως και μεταξύ της Ευρωπαϊκής Ένωσης και της Σλοβακικής Δημοκρατίας(4), με τις οποίες ιδίως θεσπίζονται ορισμένες παραχωρήσεις υπό τη μορφή δασμολογικών ποσοστώσεων για ορισμένα γεωργικά προϊόντα και η πλήρης απελευθέρωση του εμπορίου για άλλα γεωργικά προϊόντα. Στον αμπελοοινικό τομέα, η κατάργηση των επιστροφών είναι μια από τις παραχωρήσεις αυτές και θα εφαρμοστεί από την 1η Ιουνίου 2003.
(2) Οι αρχές της Τσεχικής Δημοκρατίας και της Σλοβακικής Δημοκρατίας έχουν αναλάβει να εξασφαλίσουν ότι μόνον οι παρτίδες κοινοτικών προϊόντων που καλύπτονται από τις εμπορικές συμφωνίες για τις οποίες δεν έχουν χορηγηθεί επιστροφές, επιτρέπεται να εισαχθούν στις χώρες αυτές. Προς το σκοπό αυτό, πρέπει να τροποποιηθούν το άρθρο 9 παράγραφος 6 του κανονισμού (ΕΚ) αριθ. 883/2001 της Επιτροπής, της 24ης Απριλίου 2001, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες(5), όπως τροποποιήθηκε τελευταία από τον κανονισμό (ΕΚ) 715/2003(6), καθώς και το άρθρο 1 του κανονισμού (ΕΚ) αριθ. 2805/95 της Επιτροπής, της 5ης Δεκεμβρίου 1995, για τον καθορισμό των επιστροφών κατά την εξαγωγή στον αμπελοοινικό τομέα και για την κατάργηση του κανονισμού (ΕΟΚ) αριθ. 2137/93(7), όπως τροποποιήθηκε τελευταία από τον κανονισμό (ΕΚ) αριθ. 715/2003.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ήδη εκδοθέντα πιστοποιητικά εξαγωγής, που περιλαμβάνουν προκαθορισμό της επιστροφής, ισχύουν για τους προορισμούς Τσεχική Δημοκρατία και Σλοβακική Δημοκρατία μόνον για τις εξαγωγές που πραγματοποιήθηκαν έως τις 31 Μαΐου 2003. Η εγγύηση που αναφέρεται στο άρθρο 4 παράγραφος 2 του κανονισμού (ΕΚ) αριθ. 883/2001 αποδεσμεύεται κατ' αναλογία των ποσοτήτων που χρησιμοποιήθηκαν.
Άρθρο 2
Το παράρτημα IV του κανονισμού (ΕΚ) αριθ. 883/2001, σχετικά με τον κατάλογο των χωρών ανά ζώνη προορισμού, όπως αναφέρεται στο άρθρο 9 παράγραφος 6 αντικαθίσταται από το παράρτημα Ι του παρόντος κανονισμού.
Άρθρο 3
Το παράρτημα του κανονισμού (ΕΚ) αριθ. 2805/95, σχετικά με τον καθορισμό των άλλων προορισμών, αντικαθίσταται από το παράρτημα ΙΙ του παρόντος κανονισμού.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουνίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 2003.

Labels: 17
5
3
6
18